Document ID: 32015D0130

VYKONÁVACIE ROZHODNUTIE KOMISIE (EÚ) 2015/130
z 26. januára 2015,
ktorým sa laboratóriám v Číne povoľuje vykonávať sérologické skúšky na sledovanie efektívnosti vakcín proti besnote
[oznámené pod číslom C(2015) 279]
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
keďže:
(1)
Rozhodnutím 2000/258/ES sa určuje Agence française de sécurité sanitaire des aliments (AFSSA) vo francúzskom Nancy (od 1. júla 2010 začlenená do Agence nationale de sécurité sanitaire de l'alimentation, de l'environnement et du travail, ANSES) za osobitný inštitút zodpovedný za stanovenie kritérií potrebných na normalizáciu sérologických skúšok určených na sledovanie účinnosti vakcín proti besnote.
(2)
V uvedenom rozhodnutí sa stanovuje, že ANSES má zdokumentovať posúdenie laboratórií v tretích krajinách, ktoré požiadali o vykonávanie sérologických skúšok na sledovanie efektívnosti vakcín proti besnote.
(3)
Príslušný úrad Číny predložil žiadosť o schválenie Diagnostického laboratória pre besnotu a zoonózy súvisiace s voľne žijúcimi zvieratami (DLR) patriaceho do Changchun veterinárneho výskumného inštitútu v Changchun a Epidemiologického laboratória Vojenského veterinárneho výskumného inštitútu v Changchun, v prípade ktorých agentúra ANSES 15. septembra 2014 vydala priaznivé stanovisko.
(4)
Uvedeným laboratóriám by sa preto malo povoliť vykonávať sérologické skúšky na sledovanie efektívnosti vakcín proti besnote v prípade psov, mačiek a fretiek.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO ROZHODNUTIE:
Článok 1
V súlade s článkom 3 ods. 2 rozhodnutia 2000/258/ES sa na vykonávanie sérologických skúšok na sledovanie efektívnosti vakcín proti besnote v prípade psov, mačiek a fretiek schvaľujú tieto laboratóriá:
a)
Diagnostické laboratórium pre besnotu a zoonózy súvisiace s voľne žijúcimi zvieratami (Diagnostic Laboratory for Rabies and Wildlife Associated Zoonoses, DLR)
Veterinárny výskumný inštitút v Changchun (Changchun Veterinary Research Institute, CVRI)
Čínska akadémia poľnohospodárskych vied (Chinese Academy of Agricultural Sciences, CAAS)
666 Liuying West Rd,
Jingyue Economic Development Zone
Changchun 130122
Čína
b)
Epidemiologické laboratórium
Vojenský veterinárny výskumný inštitút,
Vojenská akadémia lekárskych vied
666 Liuying West Rd, Jingyue Economic Development District
Changchun 130122
Čína
Článok 2
Toto rozhodnutie sa uplatňuje od 1. februára 2015.
Článok 3
Toto rozhodnutie je určené členským štátom.
V Bruseli 26. januára 2015

Labels: 16
7
0
6
18